ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
30 เม.ย. 2558

สรุปภาวะตลาดภาคเช้า : SET ฟื้นตัว – SET ฟื้นต่อจากช่วงท้ายตลาดบ่ายวาน และ Outperform ตลาดภูมิภาค หลังคลายกังวลเรื่องมาตรการ Capital control และชัดเจนแล้ว เมื่อการแถลงในช่วง 11.00 น. ที่ผ่านมา ระบุชัดว่าจะไม่มีการใช้มาตรการ Capital control ขณะที่มีหลายมาตรการที่ออกมาเพื่อช่วยบาทอ่อน ซึ่งเรามองไม่มีนัยต่อ SET ด้านกลุ่มพลังงานฟื้นตัว ตามการปรับขึ้นของราคาน้ำมันดิบเมื่อคืน (GDP สหรัฐต่ำกว่าคาด+เฟดไม่รีบขึ้นดอกเบี้ย ทำให้ดอลลาร์สหรัฐอ่อน และน้ำมันดิบปรับขึ้น) เป็นปัจจัยหนุน SET อีกแรง ทั้งนี้ SET ปิดตลาดที่ 1527.77 จุด +5.30 จุด ด้วยมูลค่าซื้อขายที่ระดับ 1.3 หมื่นลบ. กลุ่มหลักพลังงานและ ICT หนุนตลาด ปิดบวก +1.3% และ +0.6% ตามลำดับ ส่วนแบงก์ลบเล็กน้อย ด้านตลาดภูมิภาคแดงกลางถึงเข้ม
กลยุทธ์ที่แนะนำ :ช่วงบ่าย: คาดขึ้นได้ต่อ ด้วยปัจจัยหนุน Sentiment ที่จะดีขึ้น หลัง PTTEP รายงานงบฯ Q1/58 ดีกว่าตลาดคาด โดย SET หากผ่าน 1530 จุดได้ จะมีแนวต้านถัดไปที่ 1544 จุด ส่วนแนวรับระยะสั้นช่วงนี้มีที่ 1520-1525 จุด ซึ่งหากไม่ต่ำกว่า มอง SET เปลี่ยนทิศทางเป็นปรับขึ้นแล้ว กลยุทธ์ อ่อนตัวเป็นโอกาสซื้อสะสม ทั้งนี้ หุ้นแนะนำตามสัญญาณเทคนิค ได้แก่ AJP (รับ 9.40 ต้าน 10.00 Cut 9.00) และ PTG (รับ 10.90 ต้าน 11.50 Cut 10.50)